Bidragydere
Forfattere: Periskop Redaktionen
Tidsskrift: periskop (2020-10-20)

## Bidragydere

Marianne Achiam. Ph.d. og lektor ved Institut for Naturfagenes Didaktik på Københavns Universitet. Hendes baggrund er i biologi, og hun forsker i kommunikation og formidling af naturvidenskab i kontekster uden for klasserummet, og i hvordan bl.a. institutionelle rammer former den kommunikation og formidling, der finder sted.

Elisabeth Bodin. Mag.art. i kunsthistorie og siden 2008 formidlingschef på Louisiana. Hun har inden da i mange år arbejdet med museumsformidling på Nationalmuseet, Designmuseet og Storm P. Museet og som ekstern underviser i tilvalgsfaget museologi på Københavns Universitet. Medredaktør af antologien Udstilling mellem fokus og flimmer fra 2006.

Mette Boritz. Cand.mag. i europæisk etnologi og kulturformidling. Ansat som udstillingsproducent på Nationalmuseet med en lang række udstillinger bag sig. Mette har en ph.d. i museumsdidaktik og har over en årrække undervist på Københavns Universitet i bl.a. museologi og museumsformidling.

Line Hjorth Christensen. Ph.d., designhistoriker og museolog. Forskeransat ved Designmuseum Danmark med et projekt om Knud V. Engelhardt. Har kurateret flere udstillinger og udgivet Plakatbevægelsen - en britisk designfront i mellemkrigsårene , 2013. Tidligere lektor ved KU og ekstern lektor ved KADK, redaktør af tidsskriftet Danske Museer 2008-17. Underviser i 2021 på Parsons School of Design, The New School, NY.

Kristine Bülow Clausen. Ph.d., klassisk arkæologi, Saxo-Instituttet, Københavns Universitet, har bl.a. forsket i visuelle, materielle og kulturelle kontakter i Middelhavsområdet i den hellenistiske og romerske periode og i udgravningen og publiceringen af en romersk villa i Albanerbjergene. Kristine underviser og vejleder på universitetet og er i sin praksis optaget af forskellige tilgange til læring, herunder inddragelsen af museerne.

Elisabeth Colding. Uddannet filmklipper fra Den Danske Filmskole og magister i europæisk etnologi fra Københavns Universitet. I CULINN-projektet har hun stået for filmdokumentation af forløbets treårige fase. Ud over filmarbejde for tv og film har hun, med museologi som speciale, arbejdet med museumsformidling, særligt i relation til visuelle udstillingsgenstande som film og visuals, bl.a. for Nationalmuseet og Moesgaard Museum.

Martha Fleming. Tidligere stiftende programdirektør på Centre for Collections-Based Research, Reading Universitet; har arbejdet som forsker, underviser og leder på forskellige britiske museer, bl.a. V&amp;A og British Museum. Martha har undervist på museer i USA, Storbritannien og Tyskland og været gæstelektor på Medicinsk Museion.

Lærke Maria Andersen Funder. Ph.d., ekstern lektor ved Center for Museologi, Aarhus Universitet, forsker i kulturarv, reception og museet som vidensinstitution fra renæssancen til nu på tværs af klassisk arkæologi, museologi og videnskabshistorie. Hun er samtidig optaget af museernes nutidige praksis, forsker i ABM-samarbejder og underviser i betydningsvurdering som museal metode.

Mia Laura Andersen Funder. Cand.mag. i teater- og performancestudier, udforsker tværfaglige potentialer mellem teater og performance og museet som formidlingsrum. Med fokus på performanceteori, kuratering og udstillingsæstetik samt praktisk-æstetisk læring og dramapædagogik har hun bl.a. udviklet en dramapædagogisk workshop og skabt en udstilling på Danmarks Tekniske Museum.

Mille Gabriel. Seniorforsker ved Nyere Tid &amp; Verdens Kulturer, Nationalmuseet, med ansvar for de nord- og sydamerikanske samlinger. Hendes forskningsinteresser omfatter museologi, indfødte folks rettigheder og repatriering af kulturarv. Medlem af Den Danske UNESCO-nationalkommission og fra 2009-17 bestyrelsesmedlem i ICOM Danmark.

charlotte hauch. Cand. mag i kunsthistorie fra Københavns Universitet og grafisk designer fra Danmarks Designskole. Medejer af designfirmaet ICONO. Layoutansvarlig på Periskop siden 2016, redaktør siden 2018.

Henrik Jochumsen. Lektor ved Institut for Kommunikation, Københavns Universitet. Mag.art. i kultursociologi fra Københavns Universitet og dr.art. i dokumentationsvidenskab fra Universitetet i Tromsø. Forsker og underviser bl.a. i kulturinstitutionernes udvikling og har fokus på, hvordan samfundsudviklingen påvirker disse institutioner og omvendt.

Ane Hejlskov Larsen. Lektor på kunsthistorie i museologi og formidling, Institut for Kultur og Kommunikation, Aarhus Universitet, fra 1999. Leder af Center for Museologi, Aarhus Universitet, 2001-17. Leder af Museologisk forskningsprogram, Aarhus Universitet, fra 2018.

Camilla Moring. Lektor ved Institut for Kommunikation på Københavns Universitet. Ph.d. i informationsvidenskab fra Danmarks Biblioteksskole og tidligere postdoc ved The Linnaeus Centre for Research on Learning, Interaction and Mediated Communication in Contemporary Society, Göteborgs Universitet. Hun forsker i anvendelsen af digitale teknologier i forskellige organisatoriske kontekster.

Niels Peter Skou. Ph.d., lektor i Designstudier ved Institut for Design og Kommunikation, Syddansk Universitet, Kolding. Med en baggrund i Idéhistorie forsker og underviser han i designteori, designhistorie og aktuel designkultur, herunder bl.a. historiebrug, kulturarv og aktuelle repræsentationer af skandinavisk design på tværs af museer og kommercielle aktører.

Amalie Skovmøller. Ph.d. i klassisk arkæologi ved Københavns Universitet. Fra 2010-16 var hun ansat på Ny Carlsberg Glyptotek, og fra 2017-20 på forskningsprojektet Powerful Presences. Det Skulpturelle Portræt mellem Nærvær og Fravær, Individ og Masse , et samarbejde mellem Saxo-Instituttet på Københavns Universitet og Thorvaldsens Museum.

Sally Thorhauge. Lektor ved Horsens Gymnasium, 1990-2019. Ph.d. ved Institut for Kultur og Kommunikation, Aarhus Universitet, 2011-14. Forsker og projektleder ved Nationalt Videncenter for Historieog Kulturarvsformidling, University College Lillebælt, 2016-19. Freelanceforsker 2020.

Miriam have Watts. Mag.art i kunsthistorie, Københavns Universitet. Har især beskæftiget sig med billedkunst og billeder i sproget som bindeled mellem virkelighed, forestilling og tro. Videnskabelig medarbejder i flere sammenhænge, senest på projekt om designeren Knud V. Engelhardt, og forskellige museumsansættelser med særligt fokus på tekst- og redaktionsarbejde. Redaktør af Periskop siden 2016.